NaiveNeuron/SloPal huggingface dataset:
J. Berényi, poslanec: (2008-12-02):
Ale čo sa týka vystúpenia pani podpredsedníčky, mi dovoľte poznamenať, že mne sa páči, že pani podpredsedníčka sa stará o turistov na južnom Slovensku. A sa pýtala, že ako poradíme turistom, keď sa objavia. Tak môžem vás ubezpečiť, pani podpredsedníčka, že ja môžem aj v anglickom, aj v nemeckom jazyku poradiť turistom, keď sa objavia na južnom Slovensku, preto dovoľte mi položiť otázku: V akom jazyku vy viete poradiť turistom, keď sa objavia v Žiline? Ďalej a už trošku serióznejšie by som chcel poznamenať, že my sa veľmi dobre pamätáme na to, akým spôsobom vaša ministerka riadila ministerstvo školstva v rokoch 1994 – 1998. Vtedy podobným  spôsobom stihli ste vytlačiť jazyk národnostnej menšiny z vysvedčení. Teraz to chcete vytlačiť z učebníc zemepisu aj dejepisu, čo sa týka geografických názvov. Následne na to rok pred voľbami v roku 1997 ministerka predložila návrh, na základe ktorého by dejepis a zemepis mali vyučovať výlučne učitelia slovenskej národnosti. Vtedy pod tlakom medzinárodných organizácií predseda vlády, resp. vláda vzala späť toto rozhodnutie a bol pokoj. Takže my teraz keď budeme za to, aby tam mohli byť geografické názvy aj v maďarčine, bojujeme už aj za to, čo chcete predložiť v budúcom roku. Máme o to obrovské obavy. A dúfam, že aj súčasný predseda vlády bude mať dostatok odvahy, aby vzdoroval takýmto nezmyselným návrhom, ako to bolo v roku 1997. Ďakujem.
Jurinová, Erika, podpredsedníčka NR SR (2014-04-03):
Prosím vás, páni poslanci!
V. Veteška, podpredseda NR SR: (2004-05-12):
Vážené poslankyne, vážení poslanci, prosím, aby poverení overovatelia oznámili výsledky jednotlivých volieb. Najskôr prosím povereného overovateľa, aby oznámil výsledok volieb na voľbu špeciálneho prokurátora. Pani poslankyňa Brestenská, nech sa páči. (Hlasy v sále.) Ešte nemáme zápisnicu? (Hlasy v sále.) Pretože aj pán generálny prokurátor netrpezlivo čaká na výsledok volieb na funkciu špeciálneho prokurátora. (Hlasy v sále.)  Už je to v médiách? A ešte to nie je oficiálne vyhlásené v parlamente. Tak poprosím teraz trošku trpezlivosti, už tu bude zápisnica, pretože overovateľka pani poslankyňa Brestenská musí vychádzať z regulárneho zápisu komisie. Nech sa páči. B. Brestenská, poslankyňa: Ďakujem, pán predsedajúci. Vážené dámy a páni, dovoľte mi uviesť výsledky z tajného hlasovania. Na návrh na voľbu špeciálneho prokurátora bolo vydaných a poslancami osobne prevzatých 138 hlasovacích lístkov, teda na voľbe bolo prítomných 138 poslancov. Zo 138 odovzdaných hlasovacích lístkov boli 3 neplatné a 135 platných. Podľa platných hlasovacích lístkov overovatelia zistili, že Dušan Kováčik získal 118 za, 7 proti a 10 sa zdržalo hlasovania. Overovatelia konštatujú, že v tajnom hlasovaní bol za špeciálneho prokurátora Úradu špeciálnej prokuratúry zvolený Dušan Kováčik.
Pročko, Jozef, poslanec NR SR (2024-02-09):
Obrátil si sa vo svojej rozprave na pána Malatinca, ktorý naozaj invektívnym spôsobom vystúpil, ale toto sú oni, oni takto vystupujú. Každé, každé ich vystúpenie je o tom, čo Matovičova vláda, čo Matovič. Predtým to bola Radičovej vláda a Radičová. Toto sú oni. Ten ich whataboutizmus je neskutočne nechutný. Aj toto, aj tento zákon je presne o tom, že vôbec neporušuje nič teda podľa nich, len musíme predĺžiť tú účinnosť. Včerajšok bol presne, aj včera si spomínal ten Trestný zákon, včerajšok bol presne dôkaz toho, ako to tu valcujú. Ďalšie legislatívne konania, ja som tiež chcel spomenúť pána Suska, ktorý včera dovolil, aby tento zákon napísali obvinení a trestne stíhaní ľudia, a aj to tričko, ktoré mám dnes na sebe, je nádej pre bezpečný život. Takže aké tričká budeme ďalej nosiť? Tu sedia, aj tu sedia v sále ľudia, ktorí by mali nosiť páskované tričko a mali by sedieť v base, Žiga a ďalší. Ale pozrite, čo robia. A hovoril si o tom, o ich práci. No ja by som chcel, aby sa všetci Slováci teraz pozreli do sály, ako im záleží na tom, ako im záleží na tej práci. Pozrite sa, koľko smerohlasáckoesenesáckych je tu ľudí. Vzadu tu vkuse vyrušuje Laššáková, tá to robí vkuse. Absolútne, absolútne nerobí nič, takže pozrite sa, ako im, toto je ich zákon, pozrite, ako im, nevyrušujte ma, pani Laššáková, ako im, ako im záleží na ich práci. Pozrite sa, ako im záleží na tom, ako rozprávali včera, že oni mohli rokovať o pomoci ľuďom. Pozrite sa, ako im záleží na pomoci ľuďom. A toto tu budeme mať. Takto budú chodiť do práce. Prídu len na hlasovanie, lebo Fico povie, toto musíte odhlasovať, toto musíte odhlasovať. No a takisto ako na všetkých iných rezortoch, aj na doprave zamestnávajú a zamestnávať budú bratrancov, sesternice a ďalších politických... (Prerušenie vystúpenia časomerom.)
Pčolinský, Peter, podpredseda NR SR (2023-05-10):
Páni poslanci, keď ho budete prerušovať, tak mu vrátim čas a môžme tu byť do rána. Nechajte ho dohovoriť, dajte si faktické a kľudne reagujte a nevykrikujte tu!
Žiga, Peter, podpredseda NR SR (2024-05-09):
Vážené panie poslankyne, vážení páni poslanci, otváram rokovanie 13. schôdze Národnej rady Slovenskej republiky, ktorá bola zvolaná podľa čl. 83 ods. 2 ústavy a § 17 ods. 2 zákona o rokovacom poriadku na žiadosť skupiny 45 poslancov Národnej rady. Prosím, aby sme sa prezentovali a zistili, či sme schopní sa uznášať. (Prezentácia.) 117 prítomných poslancov. Teda konštatujem, že Národná rada je uznášaniaschopná. Na 13. schôdzi Národnej rady budú overovateľmi poslanci Zuzana Plevíková a Viliam Tankó. Náhradníkmi budú poslanci Igor Šimko a František Majerský. O ospravedlnenie svojej neúčasti na dnešnom rokovaní 13. schôdze požiadali poslanci: Bužo, Galko, Petrík, Remišová, Šmilňák, Šrobová, Vašečka, na zahraničnej pracovnej ceste je pán poslanec Štefunko. Poslanci žiadajú na tejto schôdzi prerokovať návrh na vyslovenie nedôvery členke vlády Slovenskej republiky Zuzane Dolinkovej, poverenej riadením Ministerstva zdravotníctva Slovenskej republiky. Podľa čl. 88 ods. 1 ústavy návrh na vyslovenie nedôvery vláde alebo jej členovi prerokuje Národná rada vtedy, keď o to požiada najmenej pätina jej poslancov, teda program takejto schôdze sa neschvaľuje. Návrh na prerokovanie má tlač 297. Uvedený návrh bol podľa § 109 ods. 3 zákona o rokovacom poriadku pridelený na prerokovanie výboru pre zdravotníctvo. Taktiež bol zaslaný vláde na zaujatie stanoviska. Panie poslankyne, páni poslanci, v mene troch poslaneckých klubov – za SMER, HLAS a SNS – podávam procedurálny návrh, aby sme dnes rokovali až do úplného prerokovania tohto jediného bodu programu, teda aj po devätnástej hodine, s tým, že hlasovanie sa uskutoční budúci týždeň v utorok 14. mája o jedenástej hodine v rámci 12. schôdze Národnej rady. Je všeobecný súhlas? (Nesúhlasná reakcia pléna.) Nie je. Prezentujme sa a hlasujme. (Hlasovanie.) Konštatujem, že je 118 prítomných, 68 za, 48 proti, 1 sa zdržal, 1 nehlasoval. Schválili sme návrh teda, že budeme rokovať aj po devätnástej hodine až do úplného prerokovania s tým, že hlasovať budeme o jedenástej hodine v utorok 14. mája. Teraz pristúpime k samotnému rokovaniu o podanom návrhu na vyslovenie nedôvery. Prosím poslanca Petra Stachuru, aby ako poverený člen skupiny poslancov návrh uviedol. (Bod programu: Návrh skupiny poslancov Národnej rady Slovenskej republiky na vyslovenie nedôvery členke vlády Slovenskej republiky Zuzane Dolinkovej, poverenej riadením Ministerstva zdravotníctva Slovenskej republiky , tlač 297.)
M. Číž, podpredseda NR SR: (2009-03-10):
Otváram všeobecnú rozpravu. Písomnú prihlášku nemám, tak sa pýtam, kto sa hlási do rozpravy ústne? Registrujem pána poslanca Devínskeho, pani poslankyňu Rosovú. Ak je to všetko, uzatváram možnosť prihlásiť sa do rozpravy ústne. Slovo má ako prvý v zmysle rokovacieho poriadku pán spravodajca, máte slovo.
Šefčík, Marek, poslanec NR SR (2023-06-21):
Ďakujem pekne, pán predseda. Vážené kolegyne, kolegovia, spoločná správa výborov o výsledku prerokovania vládneho návrhu zákona neobsahuje žiadne pozmeňujúce a doplňujúce návrhy a rovnako v rozprave v druhom čítaní k návrhu zákona na schôdzi Národnej rady Slovenskej republiky neboli podané žiadne pozmeňujúce a doplňujúce návrhy. V súlade s § 84 ods. 1 rokovacieho poriadku sme teda v treťom čítaní. Prosím, pán predseda, otvorte rozpravu v treťom čítaní .
Kuffa, Štefan, poslanec NR SR (2012-10-19):
Ďakujem za slovo. Nebudem nejak reagovať na to, kto, kedy mohol o tejto veci rozhodovať. Pre mňa je dôležité to, že sme tu teraz my a my máme tú možnosť v danej veci rozhodnúť. Ja si myslím, že aj pán minister má takú vôľu, aspoň som to včera večer tak aj pochopil, že teda bol by ochotný. A my sme, myslím si, že aj poslanci v tejto snemovni, ochotní podporiť aj ústavný zákon, aby on sa nedostával do problémov na ministerstve financií. Zdá sa mi potom aj veľmi neetické, ak my na jednej strane, a veľmi farizejsky a neúprimne, keď zarábame na nešťastí iných ľudí a na druhej strane operujeme tu tak, no však a dobre, veď my predsa len budeme podporovať zdravotníctvo, školstvo, sociálnu oblasť. Dokonca veľmi drzé to je, že dokonca aj výchovu, hej. Tak mne sa to zdá až veľmi drzé, pretože to je to, čo ničí mládež, mladistvých a aj mnohé rodiny, a na druhej strane to tu zastierať takouto vecou. Dokonca, prepáčte, ak to veľmi preženiem, to ako keby bolo nejaké pranie špinavých peňazí a nejaký taký, nelegálne peniaze nadobudnuté možno z mafiánskych spôsobov a potom jednoducho dám to na charitatívne účely, aby som si pohladil svoje srdce a svoju dušu, však predsa len som a podporujem veľkolepé projekty. Mne to rovnako pripadá aj pri týchto hracích automatoch a pri návrhu tohto zákona. A tváriť sa pritom, že aký veľký prínos je to pre štátny rozpočet. Ja si dovolím povedať, že v konečnom dôsledku je to mínus. Nie tých 2,50, čo som povedal, v pluse, aj keď tu je to vyčíslené tých 643 mil., tak ako to je, ale na tie dôsledky, ktoré my potom riešime, je oveľa väčší výdaj peňazí. Ďakujem.
Blanár, Juraj, podpredseda NR SR (2023-02-16):
To je dobré, že sa vysvetlili veci. Takže dávam teraz možnosť prihlásiť sa ústne do rozpravy. Pán poslanec a predseda výboru Kremský ako jediný, uzatváram možnosť prihlásiť sa ústne a zároveň mu udeľujem slovo.
M. Číž, podpredseda NR SR: (2009-10-28):
(Hlasovanie.) Prítomných 132, za 111,  zdržalo sa 21. Konštatujem, že tento návrh spravodajkyne sme schválili.
Paška, Pavol, predseda NR SR (2013-10-16):
Hlasujeme. (Hlasovanie.) 144 prítomných, 82 za, 62 sa zdržalo. Návrh sme schválili. Sme v treťom čítaní . Otváram rozpravu. Nemám prihlášku do rozpravy. Vyhlasujem rozpravu za skončenú. Teraz budeme hlasovať.
Šeliga Juraj, podpredseda NR SR (2020-07-23):
Pán poslanec... (Reakcie z pléna.)
Nicholsonová, Lucia, poslankyňa NR SR (2013-03-26):
Ďakujem veľmi pekne. Pre mňa je tiež voliť nielen právo, ale aj zodpovednosť. Ja si myslím, že každý jeden by si to mal uvedomiť. V tej tvojej reči, pán poslanec, bolo veľa argumentov, ktoré boli ľúbivé a s ktorými sa dá ťažko nesúhlasiť. Ale ja musím povedať, že chvíľami som sa pozastavila nad tým, čo chce vaše zoskupenie všetko regulovať z pohľadu štátu, z pohľadu legislatívy, z pohľadu akejsi sily. Okrem toho, že chcete diktovať ľuďom, akú hudbu majú počúvať, tak chcete okliešťovať zoznam kandidátov, z ktorých si oni môžu slobode vyberať pri voľbách. Považujem naozaj za nesprávne do takéhoto niečoho vstupovať, pretože aj pri súčasnom systéme, ktorý nie je úplne dokonalý, ten volič má možnosť rozhodnúť o tom, kto bude sedieť v parlamente, má možnosť oddeliť vlastne zrno od plebsu a rozhodnúť o tom, kto z jeho peňazí bude platený za to, že štyri roky bude drieť tie poslanecké lavice. A ja si osobne myslím, že cesta je iná. Cesta je tá, aby sme zvyšovali to povedomie tej voličskej základne o tom, že ľudia majú právo rozhodnúť, ale potom musia niesť tú zodpovednosť, a nie do toho vstupovať nejakým diktátom. Ďakujem.
Hatráková, Katarína, poslankyňa NR SR (2023-03-30):
Ďakujem. Pán predsedajúci, dajte, prosím, hlasovať o bode 6 prvého pozmeňujúceho návrhu poslanca Kremského, ktorý pán poslanec vyňal na osobitné hlasovanie.
Šípošová, Janka, poslankyňa NR SR (2015-09-22):
Ďakujem pekne, pán predseda. Bod 36 hlasovanie 86, to bolo to opravované, som nestihla, pôvodne som hlasovala za.
Kočiš, Eduard, poslanec NR SR (2023-03-28):
Veľmi pekne ďakujem za slovo, pán predsedajúci. Čo sa týka zastropovaniu veku odchodu do dôchodku, tak nad tým sa naozaj treba nielen vážne zaoberať, ale mala by to byť priorita budúcej vlády, pretože nie je možné, aby sa neustále zvyšoval odchod veku do dôchodku, pretože 60-ročný, dá sa povedať, že už senior, ktorý pracoval či už fyzicky, alebo psychicky, je jednoducho už zničený a vyrobený človek. A my keď budeme neustále sa odvolávať len na jednu základnú premisu alebo na jednu základnú vec, že zvyšuje sa nám kvalita zdravotnej starostlivosti a zvyšuje sa nám vek dožitia seniora, no jednoducho nie je to pravda. Vidím to podľa svojich rodičov, ktorí naozaj celý život pracovali, a ozaj poctivo, a vidím, v akom veku a v akom zdravotnom, a v reálne, v akom reálne psychickom stave sú teraz po tom všetkom, čo sa okolo nás deje, takže ak budeme neustále obhajovať to, ako tu niektorí kolegovia spomínali, že II. dôchodkový pilier je nejakým, nejakým, nejakým dobrým ťahom alebo dobrým výmyslom a je to značným príspevkom k tomu, aby bol náš dôchodkový systém udržateľný, dobre, môžme sa o tom baviť, ale neexistuje, aby sa dôchodcovské správcovské spoločnosti aj v dnešnej dobe odvolávali len na to, že nepredvídateľné trhy, kríza, finančná situácia nie je taká, aká je, a títo ľudia, ktorí majú svoje rezervy alebo svoje príspevky v II. pilieri, prišli o tisíce eur, ale dôchodcovská správcovská spoločnosť naďalej si účtovala poplatky za vedenie účtu, za správu účtu. Čiže ja sa pýtam, ako investovali, keď tieto poplatky naďalej si mohli takto bezbreho účtovať. A čo sa týka valorizácie dôchodkov, či už sa budeme baviť o dôchodkoch starobných, výsluhových, invalidných, sirotských alebo vdovských, alebo vdoveckých, tak jednoducho tá dôchodcovská inflácia je už tak vysoká, že toto percentuálne zastúpenie obyvateľstva naozaj trpí.
Dostál, Ondrej, poslanec NR SR (2020-06-04):
Ďakujem kolegom za reakcie. Asi nestihnem na všetkých zareagovať. Pán poslanec Baránik, no, či, či za pána Čižnára je na tom prokuratúra lepšie alebo horšie, alebo rovnako ako za pána Trnku, no prinajmenšom nie je známe, že by za pánom Čižnárom chodil Kočner do jeho pracovne na Generálnu prokuratúru, namontoval mu tam do pracovne skrytú kameru, správal sa k nemu ako k svojmu otrokovi, alebo že by pán Čižnár vydieral šéfa Penty nahrávkou, nahrávkou Gorily. Je zase pravda, že podľa dostupných informácií bol pán Čižnár s pánom Trnkom za Robertom Ficom a púšťal mu nejaké úryvky, úryvky z Gorily. Čiže áno, dá sa na to pozreť aj touto optikou. Pani poslankyňa Vaľová, je ako taký dobrý zvyk, že keď človek na niekoho reaguje, tak si vypočuje, čo hovorí, aj mne sa niekedy stane, že nepočujem celé vystúpenie, ale vy ste pri najmenšom v dvoch prípadoch hovorili, reagovali, reagovali, ako by ste vôbec nepočuli, čo som hovoril. Povedali ste napríklad, že prokurátor rozhoduje o veciach prokuratúry a že je problém, ak sa stane človek generálnym prokurátorom, ktorý pozná tú prokuratúru len zvonku. No ja som vo vystúpení hovoril práve o tom, že dnes sa môže stať generálnym prokurátorom človek, ktorý bol päť rokov advokát, päť rokov sudca, riešil občianske, občianske právo, a potom sa stal na mesiac prokurátorom a už sa môže stať generálnym prokurátorom. Napríklad. Pán poslanec Taraba, áno, je nešťastné, že bolo, bolo pustené do éteru to meno, bolo to v rámci na odpovede na otázku. Nie je to vyslovenie nedôvery, nedôvery súčasným prokurátorom, napokon ja nebudem hovoriť žiadne mená, ale keď sa špekulovalo o tom, o kom sa hovorí v koalícii, tak okrem toho jedného mena to všetko ostatné boli prokurátori.
Bugár, Béla, podpredseda NR SR (2017-06-15):
Prerušujem rokovanie o tomto bode programu. Poobede budeme pokračovať hodinou otázok. Poprípade, ak chcete vedieť ďalší priebeh, potom bude tá zmluva o Kube a potom budeme pokračovať týmto vaším návrhom zákona. (Prerušenie rokovania o 13.05 hodine.) (Pokračovanie rokovania o 14.00 hodine.)
Šeliga, Juraj, podpredseda NR SR (2020-04-07):
Pani poslankyňa Halgašová.
Grendel, Gábor, podpredseda NR SR (2021-05-11):
S faktickou poznámkou, pani poslankyňa Denisa Saková.
B. Bugár, podpredseda NR SR: (2004-05-14):
Pán poslanec bol jediný, ktorý sa prihlásil ústne do rozpravy. Preto vyhlasujem rozpravu o tomto bode programu za skončenú. Pán podpredseda vlády, nech sa páči, môžete sa vyjadriť k rozprave.
Blaha, Ľuboš, poslanec NR SR (2020-10-20):
Pán poslanec Kremský, bojovať proti akémukoľvek zvýšeniu minimálnej mzdy, uf, rodí sa nám tu nový Kaník, nový sociálny netvor. Viete, vy sa tu hráte na bigotného kresťana. A viete, z akého, ako sa pozerá kresťanská sociálna náuka na tento problém? Lebo z pohľadu kresťanskej sociálnej náuky bol váš prejav nepríčetný, ja vám to pripomeniem. Encyklika Rerum novarum, slávna encyklika, ktorá hovorí o priorite práce nad kapitálom, to znamená, chráňme tých slabších, nie tých silnejších, tí si vedia pomôcť sami, to hovoril váš pápež, nie môj. Encyklika Laborem exercens, Ján Pavol II., ktorý hovoril o spravodlivej mzde a veľmi silne podporoval aj minimálnu mzdu, lebo to je v prospech tých slabších. Viete? A vy kopete za tých silnejších ako kresťan?! Encyklika najnovšia nového pápeža Františka tvrdo kritizuje princípy liberálnej ekonómie a kapitalizmu, pretože je nespravodlivý a nie je v prospech tých najslabších, práve tých robotníkov, ktorým vy idete teraz zobrať 33 euro mesačne a miliardu celkovo. To sú vaše autority, vaši pápeži. Nie je vám trápne, že ja ako socialista a ateista vás musím vyučovať sociálnej náuke cirkvi? Pán kolega, hanbil by som spred vašimi spoluveriacimi. Ďalšia vec, predniesli ste jasný pravicový pohľad. O. K., konzistentné. Ale čo my upozorňujeme, to, ako nekonzistentný je minister Krajniak, ktorý hlasoval za ľavicové opatrenia a dneska obrátil o 180 stupňov. Nedokáže si sadnúť s odborármi, nedokáže počúvať ich argumenty! Toto je príčetné, pán kolega Kremský? Toto je arogantné. Prečítajte si Josepha Stiglitza alebo ďalších ekonómov, ktorí jasne hovoria, že strašenie pravičiarov ohľadom minimálne mzdy, že zruinuje ekonomiku, je ekonomický nezmysel. Čítajte, pán kolega! Aj tie pápežské encykliky. Ďakujem.
I. Šimko, minister vnútra SR: (2002-03-21):
I. Presperín, podpredseda NR SR: Možno nás poučia aj žiaci, ktorí sú na balkóne.
Zmajkovičová, Renáta, podpredsedníčka NR SR (2012-07-26):
Ďakujem, otváram rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť do rozpravy niekto ústne? Nie je tomu tak. Á, pán poslanec Štefanec. Ukončujem možnosť prihlásiť sa do rozpravy. Pán poslanec Štefanec.
Mičovský, Ján, minister pôdohospodárstva a rozvoja vidieka SR (2021-02-03):
Dobrý deň prajem. Ďakujem, vážený pán podpredseda, za slovo. Vážené panie poslankyne, vážení páni poslanci Národnej rady, predložený návrh zákona reaguje na vyhlásený núdzový stav na postihnutom území našej republiky v súvislosti s opatreniami proti šíreniu ochorenia COVID-19. V čase obmedzenia slobody pohybu a práva uskutočňovať hromadné podujatia nie je možné zabezpečiť niektoré práva a povinnosti skladovateľov, vlastníkov a správcov poľnohospodárskych a lesných pozemkov, obhospodarovateľov lesov, vykonávateľov programu starostlivosti o lesy, orgánov štátnej správy a lesného hospodárstva, orgánov dozoru, kontroly, ako aj samotného ministerstva v potrebnom rozsahu, resp. v lehotách stanovených všeobecne záväznými právnymi predpismi. Z toho dôvodu sa navrhuje nevykonať kontrolu verejného skladu a kontrolu množstva tovaru a zároveň v niektorých konaniach prerušiť plynutie lehôt priamo zákonom alebo umožniť správnym orgánom predĺžiť niektoré lehoty. Nemožnosť zabezpečenia celoživotného vzdelávania odborne spôsobilých osôb v lesnom hospodárstve môže v niektorých prípadoch znamenať stratu ich spôsobilosti a následne aj stratu zamestnania, čo by malo negatívne sociálne dopady na tieto osoby vrátane ich rodín. Cieľom návrhu zákona je predísť ohrozeniu verejného zdravia, ohrozeniu základných ľudských práv a slobôd a negatívnym finančným, sociálnym vplyvom na subjekty uvedené v návrhu zákona, ktorých nesplnenie povinností by inak podliehalo sankciám. Toľko také úvodné oficiálne slovo, pokiaľ bude širšia diskusia, dám k tomu podrobnosti. V tejto chvíli by som, vážené panie poslankyne, vážení páni poslanci, poprosil o to, aby ste prerokovali tento návrh a posunuli ho, pokiaľ sa tak rozhodnete, do druhého čítania. Ďakujem, skončil som.
Danko, Andrej, podpredseda NR SR (2023-12-07):
Ďakujem, pán poslanec. Dávam slovo spravodajcovi, ktorého určil navrhnutý gestorský výbor pre financie a rozpočet, poslancovi Danielovi Karasovi.
Janiš, Stanislav, poslanec NR SR (2011-09-14):
O bode 29 hlasovať nebudeme, lebo sme schválili bod 28 spoločnej správy. Teraz budeme hlasovať o bodoch 34 a 40 s odporúčaním gestorského výboru neschváliť.
Paška, Pavol, predseda NR SR (2014-01-29):
Pán podpredseda, pán podpredseda vlády, nediskutujte s poslancami. Nech sa páči, pokračujte vo svojom stanovisku. (Reakcie z pléna.)
Brocka, Július, poslanec NR SR (2014-04-01):
Najprv tak úsmevne. Páni poslanci z MOST-u, počuli ste? Stačí sa pridať k tejto iniciatíve a aj SMER to podporí. No a teraz vážne. Pán Podmanický sa pýtal, že prečo by sme rušili druhý pilier? Pán kolega, túto otázku by ste mali položiť pánu ministrovi Richterovi, nie nám z opozície. Veď váš pán minister hovoril o potrebe inšpirovať sa v okolitých krajinách, v Maďarsku, v Poľsku. A ja som nezachytil, akú inšpiráciu tým myslel. Ja len to viem, že spomínal, že v Maďarsku aj v Poľsku druhý pilier zrušili, znárodnili úspory sporiteľov. Takže, pán kolega Podmanický, stačí, keď sa vy pridáte, keď sa vy pridáte, a budem vám veriť, že druhý pilier nechcete zrušiť.
Bugár, Béla, podpredseda NR SR (2017-05-10):
Otváram možnosť sa prihlásiť ústne do rozpravy. Traja. Končím možnosť sa prihlásiť ústne do rozpravy. Nech sa páči, pán poslanec Antal.
Kolesík, Andrej, poslanec NR SR (2011-07-11):
Ďakujem, pán predseda. Ďakujem kolegom za faktické poznámky. K vašej faktickej poznámke, pán poslanec Brocka. Ďakujem za informáciu, ale viete ako ktorýkoľvek z poslancov, nemôžeme sa spoliehať na to, čo je v spoločnej správe, ale musím vychádzať z návrhu, ktorý bol predložený na rokovanie Národnej rady, a uvidíme, ako dopadne hlasovanie o bodoch zo spoločnej správy. Ale ďakujem vám za túto informáciu. Bol by som naozaj rád a šťastný, keby výpovedná doba sa nemenila a platilo to, čo platí doteraz v platnej právnej úprave. Ešte raz ďakujem.
B. Hradecký, poslanec: (2008-11-28):
Uvedený vládny návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady o rokovacom poriadku a podľa legislatívnych pravidiel a zaradil ho na dnešné rokovanie 29. schôdze Národnej rady Slovenskej republiky. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 zákona   Národnej rady Slovenskej republiky o rokovacom poriadku Národnej rady Slovenskej republiky, ako i náležitosti určené v legislatívnych pravidlách. Z hľadiska vecného zastávam názor, že predložený návrh zákona rieši závažnú problematiku  majetkovoprávneho usporiadania pozemkov pod stavbami, ktoré prešli z vlastníctva štátu na obce a vyššie územné celky. Pani predsedajúca, prosím, otvorte rozpravu k uvedenému návrhu zákona.
Číž, Miroslav, podpredseda NR SR (2015-03-24):
Ďakujem. Kolegyne, kolegovia, prerušujem rokovanie o tomto bode programu. Vyhlasujem rozpravu za skončenú. Budeme pokračovať v rokovaní o 14.00 hodine. Ďakujem pani verejnej ochrankyne práv aj pani spravodajkyne. (Prerušenie rokovania o 12.06 hodine.) (Pokračovanie rokovania o 14.00 hodine.)
Laššáková, Jana, podpredsedníčka NR SR (2015-03-18):
Pán poslanec, poprosím vás, pokračujte ďalej.
Figeľ, Ján, podpredseda NR SR (2015-12-04):
Spoločný spravodajca. (Reakcia z pléna.)
Poliačik, Martin, poslanec NR SR (2019-02-01):
Ďakujem veľmi pekne, pani predsedajúca. V súlade s § 73 zákona o rokovacom poriadku som bol určený Výborom Národnej rady pre vzdelávanie, vedu, mládež a šport za spravodajcu k návrhu uvedeného zákona. Predkladám teda informáciu k predloženému návrhu. Tento spĺňa náležitosti podľa rokovacieho poriadku a Legislatívnych pravidiel tvorby zákonov, jeho súčasťou je aj stanovisko ministerstva financií a zo znenia je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor NR SR, Výbor NR SR pre financie a rozpočet, Výbor NR SR pre sociálne veci a, samozrejme, školský, ktorý tiež je navrhnutý ako gestorský. Odporúčam, aby predmetný návrh zákona v druhom čítaní školy..., čítaní výbory prerokovali do 22. marca 2019 a gestorský výbor do 25. marca 2019. Skončil som, pani predsedajúca, prosím, otvorte rozpravu.
Blanár, Juraj, podpredseda NR SR (2021-07-01):
Na vaše vystúpenie, pán poslanec, evidujem sedem faktických poznámok. Ukončujem možnosť sa prihlásiť s faktickými poznámkami. Ako prvý pán Miroslav Suja.
Danko, Andrej, predseda NR SR (2016-10-26):
Ďakujem. O slovo požiadala pani podpredsedníčka Lucia Ďuriš Nicholsonová a pripraví sa pán poslanec Martin Poliačik.
Šeliga, Juraj, poslanec NR SR (2023-06-22):
Ďakujem veľmi pekne, pán podpredseda. Dámy a páni, Národná rada pridelila návrh zákona na prerokovanie ústavnoprávnemu výboru, výboru pre financie a rozpočet a výboru pre hospodárske záležitosti. Za gestorský výbor určila ústavnoprávny výbor, rovnako lehoty na jeho prerokovanie. Poslanci, ktorí nie sú členmi výborov, ktorým bol návrh zákona pridelený, neoznámili gestorskému výboru žiadne stanoviská. Všetky výbory návrh prerokovali a všetky ho rovnako odporučili schváliť. Časť IV spoločnej správy obsahuje 59 pozmeňujúcich návrhov. Gestorský výbor odporúča o nich hlasovať spoločne a schváliť ich. Gestorský výbor odporúča Národnej rade uvedený návrh zákona schváliť aj ako celok. Spoločná správa má tlač 1557a a tam nájdete aj všetky body, ktoré sú pozmeňujúcimi a doplňujúcimi návrhmi. Mnohé z nich sú legislatívno-technické. Zároveň, samozrejme, bol som poverený, aby som informoval o výsledku rokovania výborov a predkladal všetky príslušné návrhy v zmysle rokovacieho poriadku. Chcem upriamiť pozornosť ešte na to, že je dôležité a dobré, aby sme si, aby teda vy, ktorí o tom budete rozhodovať, pozreli tie pozmeňujúce návrhy a potom ďalej sa o tom budeme baviť v rozprave. Pán podpredseda, prosím, otvorte rozpravu.
Figeľ, Ján, podpredseda NR SR (2013-12-17):
Ďalším rečníkom prihláseným do rozpravy je Brocka. Nech sa páči, pán kolega.
Laššáková, Jana, podpredsedníčka NR SR (2014-11-08):
Pred chvíľkou sme si to vysvetlili na poslaneckom grémiu a zo strany vedenia jednotlivých politických strán neboli k tomu žiadne pripomienky. Chcete o svojom návrhu hlasovať? Je všeobecný súhlas? Nie je. Prezentujme sa, hlasujeme. (Hlasovanie. Prítomných 34 poslancov, za 25, proti 7, zdržal sa 1, nehlasoval 1.) Národná rada nie je uznášaniaschopná. Ďalší procedurálny návrh som tam videla. Pán poslanec Kadúc.
Luščíková, Darina, poslankyňa NR SR (2024-05-14):
Ďakujem, pán predsedajúci, za slovo. Už dlhšiu dobu tu hovoríme o Fonde na podporu umenia, ktorý sa stal príkladom dobrej praxe dokonca v európskom priestore a vo veľkej miere umožnil aj rozvoj kultúry aj v regiónoch. V regiónoch vznikli a rozvíjajú sa mnohé kultúrne centrá aj vďaka Fondu na podporu umenia. Tie centrá umožnili aj na miestach, kde nič nie je, aby vznikli možnosti pre prezentáciu modernej európskej a rôznorodej kultúry. Chválite sa, že chodíte po regiónoch a poznáte regióny. Tak isto poznáte BAŠTU v Bardejove, poznáte Kláštor v Rožňave, poznáte Tabačku v Košiciach, poznáte Dieru do sveta v Mikuláši, poznáte Koľaj 22 v Poprade. No pravdou je, že naozaj, niektorí naozaj poznáte tieto centrá a máte z nich strach, pretože takéto centrá chcete odstaviť. Lenže tieto centrá, ktorých je po Slovensku oveľa viac, sú centrami pre nezávislú a slobodnú kultúru. Sú to centrá, vďaka ktorým kreatívni, šikovní mladí ľudia a vzdelaní ľudia ešte stále ostávajú v regiónoch, a dokonca sú často motiváciou pre to, aby sa títo mladí ľudia do regiónov vrátili. To hovorím o konkrétnom prípade v Poprade, ktorý poznám. Preto ak prijmete tento zákon, budete zodpovední za to, že v regiónoch sa znova stane pravdou to, že tam nič nie je. Pretože v dnešnom modernom svete sa nemôžeme vrátiť do čias socializmu alebo do niekoľkých storočí pred týmto storočím a myslieť si, že to stačiť ľuďom bude. Šikovným ľudom, ktorí práve tieto regióny potrebujú, to stačiť určite nebude. Zostane pravdou, že v regiónoch nič nie je a za to budete zodpovední vy.
Jurinová, Erika, podpredsedníčka NR SR (2014-11-09):
Ďakujem pekne, pán poslanec. Na vaše vystúpenie chce reagovať s faktickou jedna pani poslankyňa. Uzatváram možnosť prihlásiť sa s faktickou. Nech sa páči, pani poslankyňa Kiššová.
Blanár, Juraj, podpredseda NR SR (2023-05-18):
Ďakujem, pán minister za odpoveď. Pristúpime k šiestej otázke, ktorú položil pán poslanec Peter Cmorej na pani ministerku práce sociálnych vecí a rodiny Slovenskej republiky Soni Gáborčákovej: „Vážená pani ministerka, viete o tom, že dôchodcom chodí v týchto dňoch poštou zo Sociálnej poisťovne spolu s výmerom rodičovského dôchodku aj list, list od exministra práce Milana Krajniaka, v ktorom ďakuje dôchodcom, že s láskou vychovali svoje dieťa, ozrejmuje dôvod, prečo práve on prišiel s ideou rodičovského dôchodku, a vysvetľuje, ako im chce uľahčiť život. Považujete za vhodné a prijateľné, aby si politik robil takúto neskrývanú osobnú kampaň za štátne peniaze? Čo s tým budete robiť? Zastavíte posielanie listu Sociálnou poisťovňou?“ Nech sa páči, pani ministerka.
Šimečka, Michal, podpredseda NR SR (2023-12-08):
Ďakujem veľmi pekne. Pán poslanec Lackovič.
Poliačik, Martin, poslanec NR SR (2012-04-04):
Sľubujem. (Potlesk.)
P. Paška, predseda NR SR: (2008-01-29):
Nech sa páči, pán predseda poslaneckého klubu SMK pán Gyula Bárdos.
Danko, Andrej, podpredseda NR SR (2023-12-19):
Poslanec Vančo. Rozmýšľam, kde som sa to vrátil. (Smiech v sále.) Poslanec Vančo, nech sa páči.
A. Belousovová, podpredsedníčka NR SR: (2007-09-13):
Ďalšiu otázku položil pán poslanec Ivan Štefanec a adresoval ju ministrovi financií Slovenskej republiky Jánovi Počiatkovi. Otázka znie: „Pán minister, predseda vlády na rozdiel od vás tvrdí, že nastavenie dôchodkového systému ohrozuje zavedenia eura. Už ste mu vysvetlili súvislosti?“ Nech sa páči, odpovedajte, pán minister, a oznámte ukončenie odpovede.
Blaha, Ľuboš, podpredseda NR SR (2024-05-14):
Pán poslanec Pročko. (Reakcie z pléna. Reakcia poslanca Dubéciho: „ Á, pardon. Len ma neoslovil pán predsedajúci.“) Nie, nie, pán poslanec Pročko a potom budete mať procedurálny návrh. Takže nech sa páči, pán poslanec Pročko.
Hrnčiar, Andrej, podpredseda NR SR (2016-09-12):
Ďakujem. Končím možnosť nahlásiť sa s faktickými poznámkami. Nech sa páči, pán poslanec Viskupič.
Droba, Juraj, poslanec NR SR (2016-09-21):
Vážené kolegyne, ctení kolegovia, budem veľmi stručný, aby som stihol dohovoriť do jedenástej hodiny, keď budeme hlasovať. Dovoľte mi, aby som vám poskytol pár základných informácií o zvyšných dvoch bodoch nášho návrhu, ktorý podávame s kolegovcami Ivanom a Slobodom. Povolenie odbočiť doprava na červenú je niečo, o čom si myslím, že by mala minimálne vzniknúť verejná diskusia. Je to opatrenie, ktoré dobre poznáme a poznáte zo severnej Ameriky, kde funguje desiatky rokov. Takisto funguje v niektorých provinciách Kanady a experimentálne bolo zavedené aj v niektorých štátoch v Európe. Tí, ktorí argumentujete proti, tak argumentujete väčšinou tým, že nie sme na to zvyknutí, križovatky nie sú stavebne uspôsobené takémuto opatreniu a podobne. Ja si to nemyslím a myslím si, že je to niečo, čo by bolo potrebné najprv vyskúšať a až potom vyhodnotiť. Neexistuje iný spôsob, ako by sme sa dozvedeli, či to môže alebo nemôže fungovať v stredoeurópskych podmienkach. Samozrejme, že to odbočovanie na červenú by platilo iba v prípade, ak nie je žiadna iná doprava a nikoho by odbočujúce auto na červenú neohrozilo. No a posledné opatrenie, ktoré mne osobne leží na srdci úplne najviac, je bezpečná vzdialenosť 1,5 metra pri obiehaní cyklistu alebo iného jednostopového vozidla. Účastníci cestnej premávky, ktorými sú cyklisti, resp. motocyklisti, sú viac ohroziteľní a zraniteľní ako iní účastníci cestnej premávky, najmä automobilisti. Pri predchádzaní často vznikajú kolízne situácie, pričom nie vždy musí vôbec dôjsť ku kontaktu, niekedy stačí úplne, že veľké auto prejde vyššou rýchlosťou v malej vzdialenosti okolo cyklistu, ktorému to rozhádže riadenie a môže padnúť nie výnimočne aj pod ďalšie idúce auto. Veľakrát s tragickým koncom, resp. s následkami na zdraví končia práve cyklisti a motocyklisti, a preto navrhujem, aby sme do zákona ustanovili minimálnu prípustnú vzdialenosť, ktorú je predbiehajúci vodič povinný dodržať pri predchádzaní motocyklistov a cyklistov, a tá vzdialenosť by mala byť 1,5 metra. Funguje to v niektorých ďalších európskych krajinách, vodiči si na to zvykli, sú dopravné značky, kde na to upozorňujú vodičov, aby dávali na to pozor. A opäť môžeme argumentovať tým, že tu bude ťažko vynútiteľné alebo vymožiteľné, ale pre mňa je absolútne najdôležitejší ten psychologický moment, keď si vodiči začnú uvedomovať, že aha, vedľa mňa je bicykel a ja mám byť od neho dostatočne ďaleko. A či to bude 1,2 metra, alebo 2 metre, stále je to lepšie, ako je súčasná situácia, kedy hlavne arogantní vodiči bicykle obiehajú tak, že cyklisti majú z toho vždy na cestách stres. Takže z môjho pohľadu, ak toto opatrenie zachráni čo i len jeden ľudský život ročne, tak stálo za to, aby sme ho odhlasovali. Chcem vás poprosiť, aby ste posunuli náš návrh do druhého čítania a poďme o ňom odborne diskutovať aj so zástupcami ministerstva vnútra. Ďakujem.
Suja, Miroslav, poslanec NR SR (2021-06-30):
Ďakujem.
Gašpar, Tibor, poslanec NR SR (2024-02-08):
Hlasujeme o bode 54 pozmeňujúceho návrhu poslanca Galka.
Paška, Pavol, predseda NR SR (2014-09-17):
(Hlasovanie.) 84 prítomných, 3 za, 80 proti, 1 sa zdržal. Ani tento návrh sme neschválili.
Jurinová, Erika, podpredsedníčka NR SR (2015-02-10):
Pán poslanec Viskupič.
V. Švidroň, poslanec: (2008-04-02):
Pán Fronc minule sa nechal počuť, že tie myšlienky občiansko-konzervatívna strana ukradla alebo nejako tak podobne to bolo povedané, no proste, nepresadili ste to vtedy, keď ste mohli. Dielo sa hodnotilo podľa autorov. Tu sa spúšťa teraz široká paleta pôsobenia od dikcie zákonov cez prípravu, systematickú prípravu učiteľov po činnosť metodických orgánov všetkých možných stupňov, takže toto v takej konvolúcii bude príčinou, prečo veríme, že sa veci zlepšia. Ďakujem za pozornosť.
Jurinová, Erika, podpredsedníčka NR SR (2015-12-11):
S reakciou pán poslanec Mičovský.
B. Bugár, podpredseda NR SR: (2003-01-14):
(Hlasovanie.) Prítomných je 113 poslancov, za návrh 96, proti 2, zdržali sa 15. Konštatujem, že tento procedurálny návrh bol schválený, to znamená z rokovania sme vypustili body č. 9, 10, 11 a 12. Nevidím tu pána ministra, takže sa pýtam, či je všeobecný súhlas, aby sme pokračovali ďalším bodom. Áno? Ďakujem. Je to návrh Rady Slovenskej televízie na voľbu ústredného riaditeľa Slovenskej televízie, tlač 129. Podľa § 11 ods. 1 zákona Slovenskej národnej rady č. 254/1991 Zb. o Slovenskej televízii v znení neskorších predpisov ústredného riaditeľa Slovenskej televízie volí na návrh Rady Slovenskej televízie Národná rada Slovenskej republiky. Návrh ste dostali ako tlač 129 a správu výboru ako tlač 129a. Prosím teraz povereného člena výboru pre vzdelanie, vedu, šport a mládež, kultúru a médiá pána poslanca Františka Mikloška, aby informoval Národnú radu o prerokovaní návrhu Rady Slovenskej televízie vo výbore.
Laurenčík, Milan, podpredseda NR SR (2020-09-23):
Ďakujem. Ďalším prihláseným rečníkom v rozprave je pán poslanec Tomáš Taraba. Nech sa páči, máte slovo.
Jurinová, Erika, poslankyňa NR SR (2011-05-19):
Teraz v súlade s § 74 ods. 1 zákona Národnej rady Slovenskej republiky o rokovacom poriadku Národnej rady Slovenskej republiky a s citovaným rozhodnutím predsedu Národnej rady Slovenskej republiky odporúčam prideliť návrh zákona v druhom čítaní na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre financie a rozpočet a Výboru Národnej rady Slovenskej republiky pre sociálne veci. Za gestorský výbor navrhujem Výbor pre Národnej rady Slovenskej republiky pre sociálne veci, pričom odporúčam, aby výbory, ktorým bol návrh zákona pridelený, ho prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, prosím, dajte hlasovať o tomto návrhu.
Nicholsonová, Lucia, podpredsedníčka NR SR (2016-04-26):
Ďakujeme pánovi poslancovi Viskupičovi. Na vaše vystúpenie chcú reagovať štyria páni poslanci a jedna pani poslankyňa. Nech sa páči, pán poslanec Budaj má slovo.
Paška, Pavol, predseda NR SR (2012-12-13):
Pán poslanec Bagačka.
Daniš, Zoltán, poslanec NR SR (2014-01-30):
Ďakujem, pani predsedajúca. Vážený pán kolega Hlina, ja už som zvyknutý na tieto vaše výkriky, ale plne sa stotožňujem s tým, čo povedala Oľga Nachtmannová. To sú triviálne veci a vy z toho robíte tu divadlo, zdržujete toto rokovanie. Prečo by sme my mali toto stále trpieť? Okrem toho, pán Hlina, netreba nám dokumentovať, čo bolo na našom sneme. Ja som dokonca mal tú česť, že som sedel v čestnom predsedníctve. A tvrdo sa ohradzujem, aby ste takýmto nevyberaným spôsobom sa dotýkali našej strany. Odvyknite si konečne od toho. Ďakujem.
Kollár, Boris, predseda NR SR (2021-09-22):
Prezentujeme sa a hlasujeme. (Hlasovanie.) Prítomných 138 poslancov, za 91, proti 43, zdržali sa 4. Konštatujem, že sme schválili vládny návrh zákona o Národnom inštitúte pre hodnotu a technológie v zdravotníctve. Budeme pokračovať hlasovaním v prvom čítaní o návrhu poslancov Takáča, Blanára, Saloňa, Habánika na vydanie zákona, ktorým sa mení a dopĺňa zákon č. 8/2009 Z. z. o cestnej premávke, tlač 654, bod 57 schváleného programu. Prosím spravodajcu z výboru pre obranu a bezpečnosť poslanca Petra Šucu, aby uviedol hlasovanie. (Hlasovanie o návrhu poslancov Národnej rady Slovenskej republiky Richarda Takáča, Juraja Blanára, Mariána Saloňa a Jozefa Habánika na vydanie zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 654.)
Bugár, Béla, podpredseda NR SR (2019-10-17):
Nech sa páči, prezentujme sa a hlasujme. (Hlasovanie.) Prítomných 142, za 77, proti 23, zdržalo sa 41, 1 nehlasoval. Návrh bol schválený. Ďalej.
Vetrák, Milan, poslanec NR SR (2023-05-24):
Ďakujem pekne za doplnenie pánovi poslancovi Kyselicovi. Áno, v tých ostatných, pri tých ostatných stavoch, teda tak to nazvem, výnimočný, núdzový a tak ďalej, tie výnimky, samozrejme, zostávajú, lebo tam už ideme do úplne iných situácií, kedy, kedy to dáva zmysel. Takisto ja som ponechal napríklad výnimku pre tie úrady, lebo sa to týkalo aj zastupiteľských úradov, kde kapacitne oni nie sú až tak veľmi zabezpečení, že pokiaľ by sa im... oni mali, oni majú takú možnosť aj dnes, toho som sa nedotýkal, ale je to na diskusiu, že pokiaľ sa im tam nahrnie, jak sa povie, strašne veľa žiadostí a oni by to nevedeli kapacitne zvládnuť, tak majú dneska výnimku, že nemusia dodržiavať lehoty. Napríklad túto výnimku som zatiaľ nechal, ale kľudne sa o nej bavme, že či tiež dáva zmysel. Ja, tam som sa troška obával toho, že pri tých zastupiteľských úradoch to môže byť problém, lebo aj oni sú v tom jednom balíku, ale inak dostávam, priebežne som dostával a stále dostávam od ľudí počas pandémie sťažnosti na to, že úrady nekonajú. Naozaj tie rozhodnutia niekedy trčia na tých úradoch rok, rok a pol, niekedy aj viac a ja im neviem nič poradiť, pretože jednoducho som im akurát povedal, že viete, ale v zákone je výnimka, oni nemajú žiadne lehoty. Čiže ak chceme tým ľuďom pomôcť, tak, tak treba sa nad tým zamyslieť, treba, treba to riešiť, pretože jediný, kto to riešil podzákonnou normou, bol, bol minister práce, ministerstvo práce, tí to vedeli zmeniť na vláde, ale ostatní to všetci majú v zákonoch, takže my bez toho, aby sme menili zákony, my nevieme tým ľuďom pomôcť.
Grendel, Gábor, podpredseda NR SR (2021-05-11):
Prezentujme sa a hlasujme. (Hlasovanie.) Prítomných 131 poslancov, za 50, proti 65, zdržalo sa 15, nehlasoval 1 poslanec. Konštatujem, že sme pripomienku pani prezidentky neschválili.
Klus, Martin, podpredseda NR SR (2019-10-18):
Pán poslanec Hrnko.
Szőllős, Ján, poslanec NR SR (2023-01-24):
Vážený pán poslanec Takáč, poznám vás z výboru ako seriózneho človeka, preto je mi ľúto, a preto na vás reagujem, že príspevok, kde uvádzate svoj názor a argumenty, čo je okej, vecné k téme, začínate tým, že tu je psychiatrická liečebňa. Nehnevajte sa, všetkých normálnych ľudí to uráža a tiež pokračujete v kultúre takej, že tu hovoríte, že sme choromyseľní, zvrátení, scestní. Hovoríte to tým pádom aj o mne. No dobre, je to váš štýl komunikácie, ale nečakal som to, že takýmto spôsobom... Ja som za, uvádzajme vecné argumenty, ale prečo sa musíme neustále osobne urážať a osobne útočiť jeden na druhého? A potom to vyvoláva reakcie, ako ste počuli, je mi to ľúto, že táto kultúra, v úvodzovkách, v parlamente, to stále pokračuje a ešte sa rozvíja a znásobuje.
Simon, Zsolt, poslanec NR SR (2014-10-31):
Ďakujem pekne. Pán kolega Matovič, v rozprave trošku viac, ale chcel by som vás poprosiť, aby ste nevkladali riešenia do mojich úst, ktoré som nepovedal. V prvom rade musím povedať, že človek, ktorý nahrá svojho priateľa alebo kamaráta, s ktorým sa rozpráva, čo je v rozpore so zákonom, ktorý tu v tejto Národnej rade bolo prijaté, keď teraz v priamom prenose nabádate, aby porušoval zákon, tak ste akým príkladom pre občanov? Čo im odkazujete z tejto Národnej rady? Že poslanci prečo tu sedia, prečo prijímajú zákony, keď vy sám hovoríte, že to majú porušovať. Strana MOST – HÍD a aj moji kolegovia navrhujeme riešenia, ktoré nebudú trestať občanov tejto krajiny. Nechceme reagovať na Viktora Orbána, ale na to, čo je na Slovensku. Na to, že na Slovensku dnes ľudia trpia, že musia odísť za hranice, lebo nemajú prácu, zato, že zvyšujú dane, že sa im ťažšie tu žije, zato, že dnes Fico vládne sám, zato, kde si môžete aj vy, keď ste hlasovali za to, aby Radičovej vláda spadla. Takže keď niekto hovorí v tejto Národnej rade o bezpečnostnom riziku, tak ja som hlboko, hlboko presvedčený, že vy ste na popredných miestach. (Potlesk.)
Figeľ, Ján, podpredseda NR SR (2015-03-13):
Nech sa páči, Jozef Mikloško.
P. Paška, predseda NR SR: (2010-02-09):
(Hlasovanie.) 137 prítomných, 44 za, 29 proti, 61 sa zdržalo, 3 nehlasovali. Nebudeme pokračovať v rokovaní. Odhlasovali sme, kolegyne, kolegovia, všetky prerokované body s výnimkou návrhu novely zákona o voľbách do Národnej rady, kde budeme hlasovať tak, ako som na základe požiadavky spravodajkyne oznámil. Budeme hlasovať o 17.00 hodine. Chcem vás dámy a páni upozorniť, že vzhľadom na priebeh piatkového rokovania som upravil návrh programu a program vzhľadom na neprítomnosť poslankýň a poslancov. Preto tento návrh máte rozdaný v laviciach. Chcem vás upozorniť, že vláda doručila na požiadavku na zaradenie skráteného legislatívneho konania o vládnom návrhu novely zákona č. 24 o posudzovaní vplyvov na životné prostredie. Je to tlač 1491. Tento bod som zaradil na 16.00 hodinu a budeme o 16.00 hodine rokovať o vyslovení súhlasu alebo nesúhlasu so skráteným legislatívnym konaním. Pán predseda ústavnoprávneho výboru Mamojka.
Kremský, Peter, poslanec NR SR (2020-11-24):
Dobre, ďakujem. Je to všetko, ďakujem.
Rafaj, Rafael, poslanec NR SR (2011-09-14):
Ja som chcel šetriť čas aj pozornosť a trpezlivosť tých, ktorí nás ešte možno v tejto nočnej hodine sledujú, ale naozaj, pán poslanec Zajac, nedá sa zareagovať. Vy ste hovorili o, so zápalom o škandalóznom vzniku a zložení predchádzajúcej vlády. A pýtam sa: To hovoríte vy? Predseda strany de iure neparlamentného subjektu, ako tu už viacerí povedali, ktorí sa prepašoval do parlamentu jednak na chrbte a jednak za chrbtom, poza chrbát inej exkluzívnej politickej strany? Nie je podľa vás škandalózne zloženie 4 + 1 + 1? Vy ste hovorili o kauze a škandáloch. Viete, čo je skutočná kauza a škandál? Že váš, v biológii sa tomu hovorí hostiteľ, tento váš hostiteľ je de facto tiež taký unikát, etnická strana s čisto etnickým programom, pretože zatiaľ podľa, a to je fakt, pán podpredseda, stačí si pozrieť, s akými bodmi programu a zákonom ste prišli. Ale najväčším škandálom, viete, čo podľa mňa je, pán Zajac? Že pri moci sú nielen persóny, ale dokonca aj celé politické strany, ktoré odmietli slovenskú štátnosť ako základný predpoklad toho, že vôbec môžme sedieť v tejto sále a rozhodovať o veciach slovenských. Macochy dneska vládnu slovenským deťom! Vy sa nehanbíte?
Marcinková, Vladimíra, poslankyňa NR SR (2023-06-21):
Ďakujem pekne, pán Taraba, mňa zaujíma, ako sa dá meniť niečo, o čom ostatní nemajú vedomosť, keď máme každé jedno uznesenie a každý materiál, o ktorom rokujeme, vždy vytlačený pred sebou na výbore, a to je taká dobrá prax, odkedy som predsedníčkou, nikdy sa nestane, že hlasujú poslanci o niečom, čoho obsah nepoznajú, takže jediné, čo stačí, aby pani Tabák necítila sa zmanipulovaná alebo nevediaca o tom, o čom hlasuje, aby si prečítala to, čo má pred sebou. Mnoho členov výboru to zvláda, takže nepochybujem, že sa dá v tomto urobiť viac aj ako člen výboru. A ja len poviem, že ak vy sa obávate toho, aby parlament neprišiel o svoju možnosť vyjadrovať sa vlastne k európskym záležitostiam a k tomu, s čím chodia do Bruselu naši ministri a úradnícka vláda, tak robíte presný opak toho, na čo ašpirujete, lebo ak mňa odvoláte ako predsedníčku, tak kto zvolá výbory? No nikto nezvolá európsky výbor a tým pádom bude nefunkčný a tým pádom sa nebudú vedieť členovia, s ktorými mám inak korektný vzťah naprieč politickým spektrom, vyjadriť k jednotlivým veciam. Takže za mňa dosiahnete presný opak, ale kľudne, držím vám v tom prsty, vaše ciele som pomenovala, ide len o pozornosť.
Bagačka, Michal, poslanec NR SR (2018-01-30):
Pán predsedajúci, dajte hlasovať o návrhu zákona ako celku s odporúčaním gestorského výboru schváliť.
Blanár, Juraj, poslanec NR SR (2020-07-24):
Ďakujem. Vážená pani poslankyňa, hovorili ste, že nie stu kvôli slepej lojalite, a potom ste pokračovali ďalšími vyjadreniami a ja len som mal pocit, že vy ste si ten príhovor pripravili ešte predtým, jako pán Matovič vystúpil, a nedokázali ste ho zmeniť. A ja vám poviem prečo. Ale v prvom rade mi dovoľte povedať, že my rešpektujeme výsledky volieb. To nám verte, že rešpektujeme. My sme nezvolali na námestia ľudí, ako to robil Igor Matovič v roku 2016. On zvoláva ľudí, lebo nerešpektoval výsledky volieb. Avšak vo svojom vystúpení, pani poslankyňa, povedal, že ak ho odvoláte, a máte voľné ruky, nekončí koalícia, on sa len zbalí a niekoho iného dá na pozíciu premiéra. Prečo potom tu strašíte občanov a dokonca sa na nich odvolávate, že, že tu padne vláda, veď to nemá logiku. Vy ste tu hovorili, že aká je v tom logika, ja sa pýtam, akú to má logiku, keď samotný Igor Matovič povedal, keď ma odvoláte, vláda nepadne, nájdem niekoho iného, ktorý bude pokračovať ďalej. Čiže toto je to najdôležitejšie, čo ste nezachytili v jeho vyhlásení, a je potrebné, aby ste sa teda k tomu vyjadrili teraz, potom ako som vám to pripomenul, či teda ste ochotní, po tom ako ste povedali, že je zlé plagiovať, a všetky možné iné veci, ktoré robil, ako sa zachováte, lebo vláda nepadne, keď ho odvoláte.
Blaha, Ľuboš, podpredseda NR SR (2024-01-23):
Pani poslankyňa Dana Kleinert.
Kollár, Boris, predseda NR SR (2022-02-03):
Chcem kolegov upozorniť, že jedna tridsať máme mimoriadnu schôdzu, aby ste nezabudli, aby ste prišli v plnom počte. Ďakujem pekne. (Prerušenie rokovania o 12.04 hodine.) (Po prerušení rokovania 55. schôdze a po prestávke sa začalo rokovanie 56. schôdze NR SR.) (Po skončení rokovania 56. schôdze a po prestávke pokračovalo rokovanie 55. schôdze NR SR o 14.08 hodine.)